ddrg/super_eurlex huggingface dataset:
Leis na Rialacháin atá i bhfeidhm faoi láthair, leagtar síos spriocanna i leith astaíochtaí CO2 ar fud an Aontais do ghluaisteáin nua agus veaineanna nua go dtí 2020/2021. B’uirlis bhunúsach na caighdeáin a leagadh amach sna Rialacháin sin chun nuálaíocht agus infheistíochtaí i dteicneolaíochtaí ísealcharbóin a bhrú chun cinn. Bhí siad ina gcuidiú do thionscal mótarfheithiclí an Aontais Eorpaigh a cheannaireacht theicneolaíoch dhomhanda a choimeád agus astaíochtaí CO2 ó fheithiclí nua a laghdú. Chuaigh costais níos ísle ar bhreosla chun sochair do na tomhaltóirí.

Mar sin féin, táthar tar éis na príomhfhadhbanna seo a leanas a shainaithint: 1) ní bhaintear úsáid leordhóthanach as na feithiclí is éifeachtúla, lena náirítear feithiclí astaíochtaí ísle agus astaíochtaí nialasacha, chun na gealltanais faoi Chomhaontú Pháras a chomhlíonadh agus chun cáilíocht an aeir, go háirithe i gceantair uirbeacha, a fheabhsú; 2) cailleann tomhaltóirí san Aontas aon choigiltis breosla a d’fhéadfadh a bheith ann; 3) tá baol ann go gcaillfidh an tAontas Eorpach an buntáiste iomaíoch atá aige toisc nach leor an nuálaíocht atá á déanamh i dteicneolaíochtaí íseal-astaíochta mótarfheithiclí san fhadtéarma.
Ceann de na gníomhartha tosaíochta a leagtar síos san Aitheasc ar Staid an Aontais Eorpaigh 2017 is ea ceannaire domhanda i réimse an dícharbónaithe a dhéanamh den Aontas Eorpach. Tá margaí san Aontas ag streachailt go fóill ó thaobh an éilimh de. Tabharfaidh an tionscnamh seo spreagadh do thaobh an éilimh lena méadófar glacadh feithiclí glana saothair éadroim agus feithiclí glana tromshaothair sa mhargadh. Agus cur chuige pacáiste á ghlacadh ina leith, forlíontar leis an tionscnamh na caighdeáin feidhmíochta astaíochtaí CO2 do charranna agus veaineanna tar éis na bliana 2020. Gabhann dreasacht bhreise leis d’fheithiclí tromshaothair astaíochtaí ísle agus d’fheithiclí tromshaothair astaíochtaí nialasacha, ar réimse é nach bhfuil aghaidh á tabhairt ar astaíochtaí CO2 ann faoi láthair.

Leis an tionscnamh seo, soláthraítear treo beartais fadtéarmach agus tacaítear le nósanna imeachta soláthair phoiblí a ailíniú go straitéiseach. Spreagfaidh an chinnteacht maidir leis an éileamh fadtéarmach infheistíocht sa mhargadh agus laghdú ar chostas feithiclí, rud a chumasóidh údaráis áitiúla agus réigiúnacha feabhas a chur ar a ngníomhaíocht beartais. Tá na bearta comhréireach agus ní dhéanann siad aon difear don phríomhfhreagracht maidir le hiompar (poiblí) a eagrú, ach fágann siad solúbthacht agus lánrogha ag údaráis phoiblí sna Ballstáit i dtaca le cur chun feidhme freisin. Leis an athbhreithniú, leathnaítear spreagadh an mhargaidh ó na Ballstáit sin a bhfuil na margaí is forbartha acu chuig na Ballstáit sin a bhfuil na margaí is úire acu agus cabhraítear le cur chuige margaidh uile-Eorpach a fhorbairt, rud nach féidir leis na Ballstáit a bhaint amach ina n-aonar. Tá tairbhí suntasacha ag baint leis do shaoránaigh na hEorpa sa mheántéarma agus san fhadtéarma.
Cuimsíonn na roghanna beartais pacáistí de bhearta beartais lena dtugtar aghaidh ar na cuspóirí sonracha agus, rud ba shonraí fós, ar na príomhchúiseanna leis na fadhbanna a sainaithníodh:

Rogha bheartais 1 (rogha 1): Mionleasú a dhéanamh agus díriú ar shimpliú : i gcomparáid leis an mbonnlíne, is é atá i gceist leis an rogha seo an sainmhíniú a shimpliú (i.e. fad na céime bóthair a shocrú ag 150 km); glacadh le doiciméid leictreonacha shimplí mar chruthúnas incháilitheachta agus an dreasacht fhioscach a leathnú chuig iompróirí de bhóthar i gcás ina n-úsáidtear modhanna seachas iompar d’iarnród ar an gcéim neamhbhóthair (e.g. iompar d’uiscebhealaí intíre nó iompar muirí);

Rogha bheartais 2. Na critéir incháilitheachta a shimpliú agus a rialú (sainmhíniú) agus tacaíocht eacnamaíoch níos éifeachtaí a chur ar fáil. Tá dhá fhorogha ann:

- an rogha a ngabhann uaillmhianta teoranta léi (rogha 2A): an raon geografach a leathnú chun go n-áireofaí leis iompar comhcheangailte náisiúnta; sainmhíniú comhchoiteann a thabhairt ar an gcéim bhóthair (150 km nó 20 %, cibé acu is mó); glacadh le haonaid lóid shainaitheanta ISO/ILU amháin; sainmhíniú soiléir a thabhairt ar na ceanglais le haghaidh incháilitheacht a chruthú; agus níos mó roghanna a sholáthar le haghaidh tacaíocht eacnamaíoch

- an rogha a ngabhann uaillmhianta níos airde léi (rogha 2B): de bhreis ar rogha 2A, an fhéidearthacht go mbeadh roinnt solúbthachta ag na Ballstáit maidir le fad na céime bóthair; aonaid lóid a leathnú chun go n-áireofaí leo aonaid de gach méid; beart tacaíochta éigeantach le haghaidh críochfoirt a thógáil.

Rogha bheartais 3 (rogha 3) : Na critéir incháilitheachta (sainmhíniú) a athrú chun gach cineál iompair idirmhódaigh a chumhdach le bearta tacaíochta éigeantacha : raon geografach leathnaithe, faoi mar a bheartaítear le rogha 2; gan teorainneacha a chur le céimeanna bóthair, le céimeanna neamhbhóthair ná le haonaid lóid; gan aon cheanglais sonraí a chur i bhfeidhm le haghaidh incháilitheacht a chruthú; bearta tacaíochta éigeantacha (córas tairbheach) do gach cineál iompair idirmhódaigh

Is í rogha 2B an rogha thosaíochta, rud lena n-áiritheofar go mbainfear amach an sprioc aistrithe mhódaigh don bhliain 2030 agus gurb airde an toradh ar infheistíocht (B/C) agus an éifeachtúlacht chomhshaoil a bheidh ag baint léi ná iad sin atá ag baint le rogha 3.
Chuir na páirtithe leasmhara in iúl, i gcoitinne, go raibh siad in amhras faoi cé chomh hábhartha agus cé chomh héifeachtach agus atá an creat dlíthiúil atá i bhfeidhm faoi láthair, agus faoin mbreisluach a bhaineann leis (Cinneadh Réime 2001/413/CGB ón gComhairle maidir le calaois agus góchumadh modhanna íocaíochta neamhairgid a chomhrac).

Bhí na páirtithe leasmhara ar aon fhocal faoi, go háirithe, nach bhfuil na sainmhínithe a thugtar sa Chinneadh Réime cothrom le dáta (tharraing saineolaithe as údaráis bhreithiúnacha aird, go háirithe, ar na hairgeadraí fíorúla; tháinig a dtuairimí siúd go mór leis an dearcadh a léirigh daoine aonair agus páirtithe leasmhara sa chomhairliúchán poiblí oscailte) agus gur cheart na cionta nua, nach bhfuil luaite sa reachtaíocht, a chur san áireamh (leag saineolaithe as údaráis forfheidhmithe dlí agus údaráis bhreithiúnacha béim ar an gcás ina ndéantar dintiúir ghoidte a dhíol, a shealbhú agus a chur ar fáil; bhí na tuairimí céanna i gcoitinne sna haighneachtaí a fuarthas sa chomhairliúchán poiblí oscailte).

Thug páirtithe leasmhara le fios go bhfuil gá ann feabhas a chur ar an gcomhar idir na húdaráis náisiúnta agus idir na húdaráis phoiblí agus an earnáil phríobháideach. Thug páirtithe leasmhara as institiúidí airgeadais agus páirtithe príobháideacha eile (e.g. ceannaithe) le fios go raibh siad míshásta faoina laghad deimhneachta dlíthiúla atá ann, rud a chuireann isteach ar an gcaoi ar féidir leo faisnéis a roinnt, agus thug saineolaithe as údaráis forfheidhmithe dlí le fios go dtógann sé an oiread sin ama an fhaisnéis a fháil nach leor an tam a bhíonn ann chun imscrúdú éifeachtach a dhéanamh ar an gcoir.
Tar éis dóibh a bheith i bhfeidhm ar feadh sé bliana, sainaithníodh na fadhbanna seo a leanas i gcreat na ÚMEanna:

1) Srianta leis na ÚMEanna a sainorduithe atá ann cheana a chomhlíonadh go hiomlán. Baineann an fhadhb seo leis na srianta atá ann cheana le ÚMEanna a sainorduithe a chomhlíonadh go hiomlán agus an toradh cuí a sholáthar maidir le cúraimí rialála, agus maidir le gníomhaíocht cóineasaithe maoirseachta go háirithe, agus leis an gcaoi a gcuireann na srianta sin tuilleadh brú fós ar na ÚMEanna de réir mar a leantar den phróiseas comhtháite airgeadais. Eascraíonn na cúiseanna atá leis na fadhbanna as neamh-leordhóthanachtaí sa chaoi ar ceapadh a gcumhachtaí, sa chaoi a bhfeidhmíonn an chinnteoireacht (an rialachas) agus sa chaoi a gcuirtear acmhainní ar fáil dóibh do na cúraimí sin.

2) Neamh-leordhóthanacht raon feidhme na sainorduithe atá ann cheana don todhchaí. Baineann an fhadhb seo le neamh-leordhóthanachtaí i raon feidhme a sainorduithe i dtaca le hiarrachtaí margaí a chomhtháthú a thuilleadh. Is é is príomhchúis leis an bhfadhb éagmais cumhachtaí áirithe agus cúraimí a bhaineann le gnólachtaí, táirgí agus bonneagair mhóra margaidh trasteorann ar fud an Aontais, agus le hionstraimí agus gnéithe tríú tíortha. Cuireann rialachas agus cistiú neamh-leordhóthanach leis an bhfadhb seo trí shrian breise a chur le feidhmiú éifeachtach cumhachtaí níos leithne.
Sainmhínítear pinsin phearsanta mar "táirgí airgeadais scoir a shuibscríobhtar ar bhonn deonach le heintiteas neamhstáit. Tá cuspóir sainráite scoir acu, foráil a dhéanamh maidir le carnadh caipitil go ham scoir agus is bealach comhlántach iad chun ioncam a thuilleamh le linn scoir". Tá siad comhlántach le pinsin phoiblí státbhunaithe agus le pinsin cheirde.

Sa Phlean Gníomhaíochta chun Aontas Margaí Caipitil a Thógáil uaidh , deir an Coimisiún nach bhfuil aon mhargadh aonair éifeachtach ann do phinsin phearsanta 'tríú colún'. Tá meascán rialacha ar leibhéal an Aontais agus ar an leibhéal náisiúnta ina bhac ar mhargadh mór iomaíoch do phinsin phearsanta a fhorbairt go hiomlán.

Cuireann ilroinnt sa mhargadh bac ar sholáthraithe pinsean pearsanta leas iomlán a bhaint as barainneachtaí scála, éagsúlú riosca agus nuálaíocht, lena ndéantar rogha a laghdú agus costais a mhéadú do choigilteoirí pinsin. Ina theannta sin, feictear go bhfuil gnéithe tairgí neamh-leordhóthanach ag táirgí pinsin phearsanta atá ann cheana. Ceapann roinnt mhaith freagróirí sa chomhairliúchán poiblí nach leordhóthanach an soláthar tairgí pinsin phearsanta atá le fáil agus ar díol san Aontas . Tá an dearcadh seo le fáil freisin ar scórchlár 2015 an Choimisiúin maidir le margaidh infheisteoirí miondíola, ar a léirítear go bhfuil táirgí pinsin phearsanta ar cheann de na trí tháirge a fuair an rátáil sásaimh is ísle ó infheisteoirí miondíola. Ar deireadh, tá díol trasteorann agus iniomparthacht pinsin phearsanta atá ann faoi láthair an-teoranta.

D'fhéadfaí ioncaim ionaid nach bhfuil leordhóthanach agus an easpa infheistíochta ar mhargaidh chaipitil an Aontais a mhaolú trí fhorbairt níos fearr a dhéanamh ar tháirgí pinsin phearsanta ar leibhéal an Aontais.
Faoi chuimsiú an Chláir Oibre Eorpaigh maidir leis an tSlandáil ó 2015 agus an Phlean Gníomhaíochta ó 2016 chun an comhrac i gcoinne mhaoiniú na sceimhlitheoireachta a neartú , d'fhógair an Coimisiún go nullmhódh sé togra reachtach i gcoinne trádáil aindleathach earraí cultúrtha faoi dheireadh an dara ráithe de 2017.

Leis an togra seo tugtar aghaidh ar an bhfadhb earraí cultúrtha a bheith á dtabhairt isteach go mídhleathach san Aontas as tríú tíortha tar éis iad a bhaint óna gcomhthéacs stairiúil agus seandálaíoch, rud a chothaíonn an choireacht eagraithe, maoiniú na sceimhlitheoireachta, sciúradh airgid agus imghabháil cánach chomh maith le cailleadh fhéiniúlacht chultúrtha agus oidhreacht chultúrtha na dtíortha tionscnaimh. Forbairt is ea é ar reachtaíocht de chuid an Aontais lena dtoirmisctear trádáil earraí cultúrtha ón Iaráic agus ón tSiria (Rialachán 1210/2003 agus Rialachán 36/2012).
I gcomhréir le Comhaontú Pittsburgh G20 2009 chun an riosca sistéamach a bhaineann le húsáid fhorleathan díorthach a laghdú, ghlac an tAontas Eorpach an Rialachán maidir le Bonneagar Margaidh Eorpach (EMIR) in 2012. Ar phríomhphiléir EMIR tá ceanglas díorthaigh chaighdeánaithe thar an gcuntar a imréiteach trí Chontrapháirtí Lárnach (CPL), ceanglas a tháinig i bhfeidhm i Nollaig 2015. Mar thoradh ar imréiteach éigeantach i gcás aicmí sócmhainní áirithe, chomh maith le méadú ar úsáid dheonach imréiteach lárnach toisc na feasachta méadaithe ar a bhuntáistí i measc rannpháirtithe sa mhargadh, tá fás gasta tagtha ar mhéid gníomhaíochta CPLanna ó glacadh EMIR – san Aontais agus ar fud an domhain go domhanda. I bhfianaise an chomhchruinnithe riosca creidmheasa atá ag méadú sna bhonneagair seo dá bharr sin, d'fhéadfaí na socruithe maoirseachta maidir le CPLanna an Aontais agus CPLanna tríú tír arna náirithiú in EMIR a athrú ar mhaithe le héifeachtacht.

Maidir leis na socruithe faoi EMIR i dtaca le maoirseacht ar CPLanna an Aontais atá ann faoi láthair, a bhaineann le coláistí a chomhordaíonn údarás náisiúnta thír bhaile an CPL , tá roinnt ábhar imní ann: (i) i bhfianaise na tábhachta a bhaineann le méid teoranta CPLanna maidir le córas airgeadais an Aontais ina iomláine, is ábhar imní é go bhfuil siad spleách ar údarás maoirseachta náisiúnta a dtíre baile den chuid is mó; (ii) má bhíonn cleachtais mhaoirseachta éagsúla ar fud an Aontais, is féidir go mbeidh rioscaí arbatráiste rialála agus maoirseachta ann do CPLanna agus, go hindíreach, dá gcomhaltaí imréitigh agus dá gcliaint; (iii) ní dhéantar ról na mbanc ceannais mar eisitheoirí airgeadra a léiriú go leormhaith i gcoláistí na CPLanna.

Tá ábhair imní ann chomh maith maidir le socruithe maoirseachta i dtaca le CPLanna tríú tír atá ag feidhmiú san Aontas: (i) léirigh cur chun feidhme rialacha EMIR maidir le coibhéis agus aitheantas roinnt easnamh, go háirithe maidir le maoirseacht leantach CPLanna tríú tír aitheanta, (ii) is mór an baol go mbeidh míailínithe idir na cuspóirí maoirseachta agus cuspóirí na mbanc ceannais sna coláistí i gcomhthéacs CPLanna tríú tír nuair a bheidh údaráis nach den Aontas iad i gceist; (iii) d'fhéadfadh athruithe a d'fhéadfaí a dhéanamh ar rialacha CPL agus/nó ar chreat rialála tríú tír a fhágáil go mbeadh míchothrom iomaíochta ann idir CPLanna an Aontais agus CPLanna tríú tír agus go gcruthófaí scóip d'arbatráiste rialála nó maoirseachta mar faoi láthair níl aon sásra ann chun a áirithiú go gcuirfear na hathruithe sin in iúl go huathoibríoch don Aontas. Tá méid suntasach d’idirbhearta díorthach euro-ainmnithe agus idirbhearta eile atá faoi réir oibleagáid imréitigh an Aontais Eorpaigh á imréiteach ag CPLanna atá lonnaithe sa Ríocht Aontaithe; treisíonn sin na hábhair imní atá leagtha amach, mar gheall ar an gcion de na hidirbhearta sin a bheidh á nimréiteach ag CPLanna lasmuigh de dhlínse an Aontais nuair a imeoidh an Ríocht Aontaithe as an Aontas Eorpach.
Measúnú tionchair ar an athbhreithniú ar Rialachán (CE) Uimh. 1071/2009 maidir le rochtain ar ghairm an oibreora iompair de bhóthar agus ar Rialachán (CE) Uimh. 1072/2009 maidir le rochtain ar an margadh idirnáisiúnta iompair de bhóthar

Is ar tharlóirí agus a gcuid fostaithe is mó a bhíonn tionchar ag na fadhbanna seo, ach bíonn tionchar acu freisin ar pháirtithe eile a bhfuil baint acu leis an slabhra iompair, amhail seoladóirí, seoltóirí lasta agus úsáideoirí deiridh.

Is éard is cúis leis na fadhbanna sin:

·Costais mhóra ar an tionscal agus ar údaráis forfheidhmiúcháin Bhallstáit an Aontais.

Is iad seo a leanas an dá chuspóir shonracha:

Cad é an breisluach atá le beart a dhéanamh ar leibhéal an Aontais (coimhdeacht)?

Ní dócha go leigheasfar easnaimh na rialacha gan beart a dhéanamh ar leibhéal an Aontais. Ní féidir na heasnaimh a leigheas ach amháin le hidirghabháil reachtach chun na rialacha a chomhchuibhiú a thuilleadh. Is ar údaráis na mBallstát is mó atá cúram an fhorfheidhmiúcháin. D'fhonn leibhéal forfheidhmiúcháin níos aonfhoirmí agus cleachtais forfheidhmiúcháin chomhchosúla a bhaint amach, ní foláir don Aontas Eorpach rialacha a leagan amach chun an forfheidhmiú a éascú agus a dhéanamh níos éifeachtúla agus ní foláir freisin íosleibhéal coiteann forfheidhmiúcháin a lorg.

Rogha 4 - cothrománach: Raon feidhme na rialachán a leathnú: leis an rogha seo déantar cur i bhfeidhm rialachán amháin de na rialacháin nó an dá rialachán féin a leathnú d'fhonn feithiclí éadroma tráchtála (LCVanna) a áireamh ann go hiomlán nó i bpáirt. D'fhéadfaí é a chomhcheangal le haon cheann de na roghanna eile.

Rogha 3: Athbhreithniú forleathan ar na rialacha: sa bhreis ar na bearta thuasluaite, áirítear sa rogha seo bearta breise a fhéachann leis an gcreat dlíthiúil atá ann cheana a athrú go substaintiúil.

Rogha 2: An forfheidhmiú a neartú: sa bhreis ar na bearta a luaitear i Rogha 1, áirítear sa rogha seo bearta chun an forfheidhmiú a neartú.

Rogha 1: An creat dlíthiúil a shoiléiriú: bearta chun aon débhríocht atá ann a shoiléiriú agus chun tuilleadh sonraithe a dhéanamh ar na rialacha, gan iad a athrú go substaintiúil.

Na páirtithe leasmhara éagsúla agus na bearta is rogha leo Na páirtithe leasmhara éagsúla agus na bearta is rogha leo

Tá comhaontú ginearálta ann maidir le formhór na mbeart arb é is aidhm dóibh coincheapa atá ann cheana a shoiléiriú agus a shonrú a thuilleadh agus forfheidhmiú na rialacha a threisiú. Tá easaontú ann, áfach, maidir leis na príomhbhearta éagsúla a d'fhéadfadh staideanna iomaíochta tarlóirí ó Bhallstáit dhifriúla a athrú. Go hiondúil, is fearr leis na Ballstáit ina n-íoctar tuarastail arda rialacha níos déine maidir le cabatáiste, rud lena dtacaíonn na ceardchumainn, ach is fearr leis na Ballstáit ina n-íoctar tuarastail ísle tuilleadh léirscaoilte i dtaca leis na rialacha cabatáiste, rud lena dtacaíonn formhór na gcomhlachas tarlóirí.
(1) I gcuid de na Ballstáit, ní féidir le hoibreoirí ar a gcuntas féin (i.e. cuideachtaí a iompraíonn a nearraí féin) úsáid a bhaint as feithiclí fruilithe le haghaidh earraí ar mó ná sé thona a meáchan feithicle agus, mar sin, ní bhíonn na buntáistí (ó thaobh solúbthachta, táirgiúlachta agus leithdháileadh caipitil de) a ghabhann lena leithéid le fáil acu. (2) Ós rud é nach bhfuil margaí fruilithe feithiclí na mBallstát, an chuid díobh ar cuireadh srianta leo, sách forbartha go fóill, fágann sin praghsanna arda agus rogha níos lú ann dóibh siúd nach ndéanann na srianta sin difear dóibh. (3) Ó tá na Ballstáit féin in ann úsáid feithiclí arna bhfruiliú i mBallstát eile a thoirmeasc, fágann sin meascán mearaí de shrianta i bhfeidhm. An éiginnteacht dhlíthiúil a eascraíonn as sin, coisceann sí ar tharlóirí feithiclí a fhruiliú i mBallstát eile de chuid an Aontais. (4) Ní féidir le cuideachtaí atá gníomhach san earnáil fruilithe feithiclí ná le hoibreoirí iompair an úsáid is éifeachtúla is féidir a bhaint as a bhflít (e.g. trína bhfeithiclí a aistriú ó áit go chéile d'fhonn freastal ar phointí buaicéilimh sealadacha).
Le teacht i bhfeidhm an rialacháin maidir le deimhniú, ní mór CO2 agus ídiú breosla gach leoraí nua a ríomh leis an uirlis ionsamhlúcháin VECTO. Tá measúnú déanta ar na roghanna i dtaca le tuairisciú agus faireachán a dhéanamh ar na sonraí sin ar leibhéal an Aontais, agus ar an gcaoi ar cheart sin a dhéanamh. Is í an bhonnlíne gan aon ghníomh a dhéanamh ar leibhéal an Aontais. Is iad seo a leanas na roghanna reachtacha atá á meas: 1) tuarascáil ó na húdaráis náisiúnta; 2) tuarascáil ó na monaróirí feithiclí tromshaothair agus 3) tuarascáil ó na húdaráis náisiúnta agus monaróirí araon.

Is é Rogha 3 an rogha thosaíochta. Is í is éifeachtaí, go háirithe toisc go náirithíonn sí sreabhadh digiteach na faisnéise agus go soláthraíonn sí cumhdach sonraí ar leibhéal na mBallstát agus ar leibhéal an Aontais, agus ní mór an costas riaracháin a bhaineann léi.
Má tá eagrú an mhargaidh ríomhbhailiúcháin dolaí easnamhach i mBallstát A, cuirfidh sin isteach ar úsáideoirí bóithre atá cláraithe i mBallstát B, agus a mhalairt. Dá bhrí sin, níl aon dreasacht ann a spreagfadh an Ballstát aonair le cúrsaí a athrú mura gcuirtear leas shaoránaigh an Aontais Eorpaigh agus ghnólachtaí an Aontais Eorpaigh san áireamh. Is le gníomhaíocht ar leibhéal an Aontais Eorpaigh amháin is féidir é sin a dhéanamh.

Maidir le forfheidhmiú trasteorann dolaí, is léir nach noibríonn an cur chuige lán-idir-rialtasach. Ní féidir ach leis an Aontas Eorpach córas éifeachtúil a chur i bhfeidhm le haghaidh malartú faisnéise maidir le ciontóirí dola sna Ballstáit uile.
An measúnú tionchair le haghaidh togra le haghaidh Rialachán ó Pharlaimint na hEorpa agus ón gComhairle lena leasaítear Rialachán (CE) 561/2006 maidir le tréimhsí tiomána, sosanna agus tréimhsí scíthe tiománaithe, agus le haghaidh Treoir ó Pharlaimint na hEorpa agus ón gComhairle lena leasaítear Treoir 2006/22/CE maidir le ham oibre oibrithe soghluaiste in iompar de bhóthar, Treoir 96/71/CE maidir le ceanglais forfheidhmiúcháin agus lena leagtar síos rialacha sonracha maidir le Treoir 96/71/CE agus Treoir 2014/67/AE maidir le hoibrithe in earnáil an iompair de bhóthar a phostú.

Is é an sprioc fhoriomlán atá ann cothromaíocht a chur ar bun idir a áirithiú go gcosnófar cearta na n-oibrithe agus an tsaoirse ag oibreoirí seirbhísí trasteorann a sholáthar a éascú.

Ní dócha go réiteofar laigí na rialacha gan beart a dhéanamh ar leibhéal an Aontais. Is cosúil nár éirigh leis na hiarrachtaí a rinneadh go dtí seo ar a áirithiú go mbeidh tuiscint choiteann ar na rialacha agus go bhforfheidhmeofar iad go comhsheasmhach. Dá bhrí sin, tá údar maith le bearta ó AE chun réiteach ó AE a chur ar fáil agus chun iolrú na mbeart éagsúil náisiúnta a sheachaint. Is é breisluach AE go bhforálfar go mbeidh rialacha soiléir cothrom, go gcuirfear chun feidhme iad, go gcuirfear i bhfeidhm iad agus go bhforfheidhmeofar iad go haonfhoirmeach, rud nach féidir a bhaint amach ar leibhéal na mBallstát.
Tugtar aghaidh ar cheithre fhadhb: 1.Is é an tiompar de bhóthar is cúis le 17 % d’astaíochtaí CO2 san Aontas Eorpach agus ní leor an méadú ar an úsáid a bhaintear as feithiclí astaíochtaí ísle agus feithiclí atá saor ó astaíochtaí chun spriocanna aeráide agus fuinnimh 2030 a bhaint amach. 2.Tá caighdeán bhóithre an Aontais ag dul in olcas de dheasca an laghdaithe ar infheistíochtaí sa bhonneagar agus sceidil chothabhála a cuireadh ar atráth gan tionchar eacnamaíoch fadtéarmach a chur san áireamh. 3.Thug roinnt Ballstát muirir ambhunaithe (greamáin) isteach a dhéanann idirdhealú i gcoinne tiománaithe ócáideacha ó thíortha iasachta. 4.Mar thoradh ar thruailliú aeir agus brú tráchta de dheasca feithiclí bóthair, cuirtear costais shuntasacha ar an tsochaí. D’fhéadfaí dul i ngleic leis na fadhbanna sin go léir trí dholaí a ghearradh ar bhealach éifeachtúil cothrom. Mar sin féin, tá an córas chun dolaí a ghearradh san Aontas Eorpach neamh-iomlán agus ilroinnte agus is ar éigean a léiríonn sé an costas iarbhír a bhaineann le húsáid bóithre.
Léirítear sa mheastóireacht ar an bhfaisnéis agus ar na seirbhísí cúnaimh atá ann cheana nach éifeachtúil atá an meascán reatha d’ionstraimí atá ina gceangal dlí agus d’ionstraimí nach bhfuil ina gceangal dlí. Is é an ionstraim is oiriúnaí i dtaca le cuspóirí an tionscnaimh seo a bhaint amach Rialachán atá bunaithe ar Airteagail 21(2), 48 agus 114 den Chonradh.

Ar na roghanna le haghaidh na tairsí aonair digití tá leibhéal ard comhordaithe náisiúnta (rogha 1) agus comhchuibhiú iomlán ar leibhéal AE (rogha 3). Is í rogha 2 an rogha thosaíochta, áfach: is é sin cur chuige comhordaithe AE mar ar féidir faisnéis, nósanna imeachta agus seirbhísí cúnaimh a aimsiú trí shaoráid cuardaigh AE. Is iad na Ballstáit a bhainisteoidh an tábhar. Tacaítear leis an gcur chuige sin le critéir cháilíochta atá soiléir agus in-fhorfheidhmithe agus príomhnósanna imeachta atá ar fáil ar líne.